Onsdag omkring klokken 21 slog en knivbevæbnet røver til mod supermarkedet Lidl i Frederikshavn. Han truede personalet i butikken til at udlevere mellem 7000 og 10.000 kroner. Torsdag efterlyste Nordjyllands Politi så to specifikke vidner, som de - udfra butikkens videoovervågning - formoder har fået et ganske godt kig på den maskerede gerningsmand. Fredag har Nordjyllands Politi dog endnu ikke hørt fra de to vidner. Derfor gentager de deres opfordring til de to og andre vidner til røveriet i øvrigt, som kan hjælpe til sagens opklaring. Røveren beskrives som en mand på cirka 20 år. Han er 175-180 centimeter høj og spinkel af bygning. Han var under røveriet iført mørke bukser og sort jakke. Han bar en grå hue og sorte Nike-sko med hvid sål og hvide snørrebånd. Nordjyllands Politi kan kontaktes på telefon 114.

Opsummering:
Nordjyllands Politi har endnu ikke hørt fra to vidner til onsdagens røveri mod Lidl i Frederikshavn.